Matkustaminen Lahteen
Matkustaminen Lahteen.

(S.H.) Lahden poliisimestari, everstiluutnantti T. Bjäloff on julaissut seuraavan ilmoituksen:

Sen johdosta, että kaupunkiin saapuneet henkilöt ovat antaneet vääriä tietoja itsestään ja sillä tavoin piileskelee varkaita y.m. rikoksellisia kaupungissa, niin kiellän minä hotellien ja matkustajakotien omistajia ottamasta asumaan henkilöitä kellä ei ole säädettyä matkatodistusta. Samoin kiellän matkustajakotien ja hotellien omistajia kirjoittamasta päiväkirjaan matkustavasta henkilöstä tietoja suusanalta, vaan on ne kirjoitettava matkakirjasta.

Henkilöistä, kellä ei ole matkakirjaa, on poliisilaitokselle annettava heti tieto puhelimella. Henkilöt, jotka laiminlyövät yllä olevan määräyksen, tullaan saattamaan lailliseen edesvastaukseen.

[Lähde: Uusi Suometar 9.1.1917 sivu 5]

Uusi Suometar
1917